คำสั่งนายกรัฐมนตรี ที่ พิเศษ 94/2553 เรื่อง การจัดตั้งศูนย์อำนวยการแก้ไขสถานการณ์ฉุกเฉิน (เพิ่มเติม) 

คำสั่งนายกรัฐมนตรี
คำสั่งนายกรัฐมนตรี
ที่ พิเศษ
๙๔/๒๕๕๓
เรื่อง
การจัดตั้งศูนย์อำนวยการแก้ไขสถานการณ์ฉุกเฉิน (เพิ่มเติม)[๑]
 

ตามที่ได้มีประกาศสถานการณ์ฉุกเฉินที่มีความร้ายแรงในเขตท้องที่กรุงเทพมหานคร
จังหวัดนนทบุรี อำเภอเมืองสมุทรปราการ อำเภอบางพลี อำเภอพระประแดง อำเภอพระสมุทรเจดีย์
อำเภอบางบ่อ และอำเภอบางเสาธง จังหวัดสมุทรปราการ อำเภอธัญบุรี อำเภอลาดหลุมแก้ว อำเภอสามโคก
อำเภอลำลูกกา และอำเภอคลองหลวง จังหวัดปทุมธานี อำเภอพุทธมณฑล จังหวัดนครปฐม และอำเภอวังน้อย
อำเภอบางปะอิน อำเภอบางไทร และอำเภอลาดบัวหลวง จังหวัดพระนครศรีอยุธยา และคณะรัฐมนตรีได้มีมติให้จัดตั้งศูนย์อำนวยการแก้ไขสถานการณ์ฉุกเฉิน
(ศอฉ.) ตามคำสั่งนายกรัฐมนตรี ที่ พิเศษ ๑/๒๕๕๓ เรื่อง การจัดตั้งศูนย์อำนวยการแก้ไขสถานการณ์ฉุกเฉิน
ลงวันที่ ๗ เมษายน ๒๕๕๓ แล้ว นั้น

เพื่อให้การดำเนินการแก้ไขสถานการณ์ฉุกเฉินเป็นไปอย่างเหมาะสมและมีประสิทธิภาพมากยิ่งขึ้น
อาศัยอำนาจตามมาตรา ๗ วรรคสาม วรรคห้า และวรรคหก มาตรา ๘ มาตรา ๙ มาตรา ๑๑ และมาตรา
๑๕ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ คณะรัฐมนตรีจึงมีมติให้แก้ไขเพิ่มเติมองค์ประกอบของผู้ปฏิบัติงานในศูนย์อำนวยการแก้ไขสถานการณ์ฉุกเฉิน
(ศอฉ.) โดยให้เพิ่มความต่อไปนี้เป็นข้อ ๑.๒๒/๑ ของคำสั่งนายกรัฐมนตรี ที่ พิเศษ ๑/๒๕๕๓
เรื่อง การจัดตั้งศูนย์อำนวยการแก้ไขสถานการณ์ฉุกเฉิน ลงวันที่ ๗ เมษายน ๒๕๕๓ ดังนี้
๑.๒๒/๑ ผู้อำนวยการสถาบันนิติวิทยาศาสตร์
 กรรมการ

ทั้งนี้ ตั้งแต่บัดนี้เป็นต้นไป


สั่ง
ณ วันที่ ๒๐ เมษายน พ.ศ. ๒๕๕๓
อภิสิทธิ์
เวชชาชีวะ
นายกรัฐมนตรี



ปริยานุช/ผู้จัดทำ
๑๗
มิถุนายน ๒๕๕๓
กวินทราดา/ตรวจ
๒๖
พฤศจิกายน ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๔๙ ง/หน้า ๔๐/๒๐ เมษายน ๒๕๕๓